בוב אודנקירק

רוברט ג'ון "בוב" אודנקירק (באנגלית: Robert John "Bob" Odenkirk; נולד ב-22 באוקטובר 1962) הוא שחקן, קומיקאי, תסריטאי, מפיק ובמאי אמריקאי. זוכה שני פרסי אמי. נודע בזכות תפקידו כעורך הדין סול גודמן בסדרות "שובר שורות" ו"סמוך על סול" ובסרט "סתם אחד" בו כיכב.

 ביוגרפיה 
אודנקירק נולד בעיר ברווין שבאילינוי שבארצות הברית, להורים קתוליים ממוצא גרמני ואירי. הוריו הם וולטר וברברה (לבית באייר) אודנקירק. הוריו התגרשו ואביו סבל מאלכוהוליזם, דבר שהשפיע רבות על ילדותו ונעוריו של בוב. הוא למד באוניברסיטת מרקווט שבמילווקי משם הוא עבר לאוניברסיטת דרום אילינוי שבקרבונדייל, אילינוי. אחיו הוא המפיק והתסריטאי זוכה שלושה פרסי האמי ביל אודנקירק, ממפיקי סדרת האנימציה "משפחת סימפסון".

כסטודנט החל לכתוב מערכונים בהשפעת סדרות הטלוויזיה "הקרקס המעופף של מונטי פייתון" ומוודי אלן. למד בבית הספר לאלתור The Players Workshop of the Second City שבשיקגו.

 קריירה 
 תסריטאות 
אודנקירק זכה בשני פרסי אמי בתחילת שנות ה-90 על תסריטים קומיים שכתב בצוותא עם צוות התוכניות "סאטרדיי נייט לייב" ו"המופע של בן סטילר". בהמשך שנות ה-90 עבד אודנקירק עם קונאן או'בריאן ככותב בצוות תוכנית הלייט נייט שלו. ב-1995 יצר ביחד עם חברו ושותפו המקצועי דייוויד קרוס את תוכנית המערכונים "מיסטר שואו" שהפכה לקאלט. על עבודתו ככותב, מפיק וכוכב הסדרה אודנקירק הועמד לשני פרסי אמי.

 בימוי 
בשנת 2003 ביים אודנקירק את סרטו הראשון, "מלווין הולך לארוחת ערב", דרמה קומית שזכתה להצלחה ולביקורות חיוביות מגופי קולנוע עצמאיים. בשנת 2006 ביים את הקומדיה "בוא איתי לכלא". סרט זה היה לפופולרי ביותר של אודנקירק. בסרט הוא שיתף פעולה עם המפיק המוערך מארק אברהם. ב-2007 ביים את הקומדיה "האחים סולומון", שבה גם שיחק בתפקיד משני. את התסריט לסרט כתב חברו של אודנקירק, השחקן ויל פורט.

בשנת 2013 היה אודנקירק שותף לפרויקט הקומי "סרט 43", עבורו ביים שתי עלילות קצרות.

 משחק 
אודנקירק החל לשחק בראשית שנות ה-90 בתוכנית המערכונים של בן סטילר וג'אד אפאטו "המופע של בן סטילר", שיחק בתוכנית במספר דמויות לצידם של סטילר ואנדי דיק. כמו כן שיחק במהלך שנות ה-90 בסיטקום "המופע של לארי סנדרס" בתפקיד סטיבי גראנט, הסוכן של מגיש הטוק שואו לארי סנדרס (גארי שנדלינג).

ב-2003 הופיע במספר מגוון של דמויות לצידו של דייוויד קרוס בקומדיה "רוץ רוני רוץ", אותה הם כתבו ביחד.

ב-2009 החל לשחק בסדרת הפשע המצליחה "שובר שורות", הוא שיחק בסדרה בעונה השנייה כשחקן אורח בשלושה פרקים בתפקיד עורך הדין הפלילי סול גודמן. בזכות הפופולריות שצברה הדמות החליט יוצר הסדרה, וינס גיליגאן, לתת לגודמן במה רחבה יותר בעונות הבאות, ובהמשך אף סדרה משלו: "סמוך על סול".

מלבד "שובר שורות" השתתף אודנקירק בסדרה הקומית "איך פגשתי את אמא", בתור ארתור הובס, הבוס של עורך הדין מרשל אריקסון (ג'ייסון סיגל), ובסרטים "קח אותי הלילה הביתה" ו "האיש המכני הענק".

בשנת 2013 שיחק אודנקירק בדרמה העצמאית המוערכת של אלכסנדר פיין "נברסקה" בתפקיד רוס, בנו של וודי גרנט (ברוס דרן), ובדרמה "לחיות את הרגע".

ב-2014 הופיע בסדרת הטלוויזיה "פארגו" בתפקיד ביל אוסוולט, מפקד תחנת משטרה.

בשנים 2015–2023 היה אודנקירק מועמד שש פעמים לפרס אמי לבידור בפריים טיים לשחקן ראשי בסדרת דרמה על משחקו ב"סמוך על סול" ושש מועמדויות לפרס אמי לבידור בפריים טיים לסדרת הדרמה הטובה ביותר כמפיק הסדרה.

בשנת 2018 דיבב את איש העסקים וינסטון דיבר בסרט "משפחת סופר-על 2".

בשנת 2021 שיחק בתפקיד הראשי בסרט "סתם אחד" את דמותו של האצ' מנסל, מתנקש ממשלתי לשעבר.

בשנת 2025 אודנקירק כיכב בהפקה של המחזה גלנגרי גלן רוס  בברודוויי החל ממרץ 2025. ההפקה מתוכננת להסתיים ב-14 ביוני 2025.

 חיים אישיים
ב-1997 נישא למפיקה האמריקאית-יהודייה, נעמי יום-טוב, ולהם שני ילדים שגדלים כיהודים (דתה של אשתו).

ב-27 ביולי 2021 לקה אודנקירק באירוע לב, התמוטט והובהל לבית חולים, במהלך צילומי העונה השישית והאחרונה של "סמוך על סול" בניו מקסיקו. מצבו הוגדר "יציב". שלושה ימים אחר כך, ב-30 ביולי, צייץ השחקן בחשבון הטוויטר שלו מסר מרגיע, שהוא חווה "התקף לב קל", וישוב לפעילות "בקרוב".

 אקטיביזם 
באוקטובר 2023 חתם אודנקירק, יחד עם שחקנים, קומיקאים ומנהלי בידור מהוליווד על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

 פילמוגרפיה 
קולנוע

 טלוויזיה 
 המופע של לארי סנדרס (1993–1998)
 מיסטר שואו (אנ') (1998-1995)
 עיקר החדשות (1998-1997)
 סיינפלד (1997) (עונה 8 פרק 9)
 איך פגשתי את אמא (2008–2012)
 העשב של השכן (2008) (עונה 4 פרק 11)
 שובר שורות (2009–2013)
 המשרד (עונה 9 פרק 16)
 פארגו (2014)
 טריפ טנק (2014) – דיבוב
 עם בוב ודייוויד (2015) - גם יוצר, תסריטאי ומפיק בפועל
 סמוך על סול (2015–2022)
 רגעים מתים (2018-2017)
 בלתי גמור (2019) – דיבוב
 תאגיד (אנ') (2020)
 דודתי המגניבה (2021) – דיבוב
 המזל של האנק (2023)

 כבמאי 
 מלווין הולך לארוחת ערב (2003)
 בוא איתי לכלא (2006)
 האחים סולומון (2007)
 סרט 43 (2013)

 כתסריטאי 
 סאטרדיי נייט לייב (1987–1995)
 המופע דניס מילר (1992)
 המופע של בן סטילר (1992–1993)
 קונאן (1993–1994)

 פרסים ומועמדויות 
פרסשנהקטגוריהעבורתוצאהמקורפרס גלובוס הזהב2016השחקן הטוב ביותר בסדרת טלוויזיה - דרמהסמוך על סול2017201820212022פרס טוני2025ההופעה הטובה ביותר של שחקן משנה במחזהGlengarry Glen Rossפרס אמי1989כתיבה יוצאת דופן לתוכנית וראייטי או מוזיקליתסאטרדיי נייט לייב199019911993המופע של בן סטילר1998Mr. Show with Bob and Davidמוזיקה ומילים יוצאות דופןMr. Show with Bob and David ("How High the Mountain")1999Outstanding Writing for a Variety or Music ProgramMr. Show with Bob and David2015סדרת הדרמה הטובה ביותרסמוך על סולהשחקן הראשי הטוב ביותר בסדרת דרמה2016סדרת הדרמה הטובה ביותרהשחקן הראשי הטוב ביותר בסדרת דרמה2017סדרת הדרמה הטובה ביותרהשחקן הראשי הטוב ביותר בסדרת דרמה2019סדרת הדרמה הטובה ביותרהשחקן הראשי הטוב ביותר בסדרת דרמה2020סדרת הדרמה הטובה ביותר2022השחקן הראשי הטוב ביותר בסדרת דרמה2023סדרת הדרמה הטובה ביותרהשחקן הראשי הטוב ביותר בסדרת דרמה2024שחקן האורח הטוב ביותר בסדרת קומדיההדובפרס סאטורן2021השחקן הטוב ביותר בטלוויזיהסמוך על סול2022השחקן הטוב ביותר בסדרת טלוויזיה בכבלים או ברשתפרס פטל הזהב2014הבמאי הגרוע ביותרסרט 43התסריט הגרוע ביותרקומבו המסך הגרוע ביותרפרס TCA2015הישג אישי בדרמהסמוך על סול20162022פרס גילדת המפיקים של אמריקה2016המפיק הטוב ביותר של טלוויזיה אפיזודית - דרמהסמוך על סול2017201920212023פרס גילדת שחקני המסך2011האנסמבל הטוב ביותר בסדרת דרמהשובר שורות201220132015השחקן הטוב ביותר בסדרת דרמהסמוך על סול20172018האנסמבל הטוב ביותר בסדרת דרמה2020השחקן הטוב ביותר בסדרת דרמההאנסמבל הטוב ביותר בסדרת דרמה2022השחקן הטוב ביותר בסדרת דרמההאנסמבל הטוב ביותר בסדרת דרמהפרס איגוד מבקרי הקולנוע האמריקאי2013אנסמבל המשחק הטוב ביותרנברסקהפרס סטלייט2014האנסמבל הטוב ביותר – סרט קולנוענברסקה2016השחקן הטוב ביותר בסדרת טלוויזיה - דרמהסמוך על סול20172021פרס בחירת מבקרי הטלוויזיה2015השחקן הטוב ביותר בסדרת דרמהסמוך על סול20162017201820202023

 קישורים חיצוניים 



 בוב אודנקירק, האתר הרשמי של 





הערות שוליים

קטגוריה:אמריקאים ילידי אילינוי
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:קומיקאים אמריקאים
קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:במאי קולנוע אמריקאים
קטגוריה:זוכי אמי בפריים טיים: תסריט
קטגוריה:במאי וידאו קליפים אמריקאים
קטגוריה:בוגרי מכללת קולומביה בשיקגו
קטגוריה:בוגרי אוניברסיטת דרום אילינוי
קטגוריה:זוכי פרס סאטורן לשחקן ראשי בטלוויזיה
קטגוריה:אמריקאים שנולדו ב-1962